section_heading: Povijest
paragraph_text: Prostor Hanoja je bio naseljen od 3. tisućljeća pr. Kr. Oko 200. pr. Kr. je na tom mjestu nastala tvrđava Cổ Loa. U kasnijem razdoblju je na tom prostoru postojalo više naselja koja su mijenjala imena (Tống Bình i Long Đỗ). Od 1010. je grad Đại La postao glavni grad države Đại Việt kojom je vladala dinastija Lý. Grad je preimenovan u Thăng Long i bio je glavni grad do 1397. Thăng Long je tada preimenovan u Đông Đô.